
ACTA APOSTOLICAE SEDIS 


COMMENTARIUM OFFICIALE 


ACTA PII PP. X 


LITTERAE APOSTOLICAE 
I 


EPISCOPO NOLANO DATUR FACULTAS TRANSFERENDI NOLAM CORPUS 8. PAU- 
LINI EPISCOPI, EIUSQUE FESTUM EVEHITUR AD RITUM DUPLICEM MINO- 
REM IN UNIVERSA ECCLESIA. 


PIUS PP. X 


Venerabilis Frater, salutem et apostolicam benedictionem. — Sanctos 
inter Antistites et Confessores, quorum gloriosis fastis Nolana dioecesis 
et felix Campania nobilitatur, conspicuum procul dubio locum obtinet 
S. Paulinus Episcopus, cuius laus est in universa Ecclesia. Quis enim 
ignorat acta sanctissimi viri, cuius labia custodiebant scientiam, et sa- 
pientiam laudabant gentes, quique, ut S. Augustinus ait, ex opulentis- 
simo divite, voluntate pauperrimus factus, sed copiosissime sanctus chri- 
stiano populo apparuit? De eius vita iuvat summatim attingere. Pontius 
Meropius Anicius Paulinus anno reparatae salutis trecentesimo quinqua- 
gesimo tertio, a clarissima civium romanorum familia, Burdigalae in Aqui- 
tania natus, acri fuit ingenio ac moribus suavibus. Ausonio magistro, 
eloquentiae ac poeseos laude excelluit. Praenobilis ac ditissimus honorum 
cursum ingressus, florenti aetate, senatoria dignitate potitus est. Dein 
Italiam petiit consul, et Campaniam provinciam nactus, sedem Nolae 
statuit. Hic divino lumine tactus, ob coelestia signa, quae Felicis presby- 
teri martyris sepulcrum illustrabant, verae Christi fidei, quam iam animo 
cogitabat, impensius adhaerere coepit. Fasces igitur ac securim nulla 
caede maculatam deposuit, et reversus in Galliam, variis aerumnis ac 
magnis terra marique laboribus iactatus, oculo capitur, sed a B. Martino 
Turonensi Episcopo sanitati restitutus, lustralibus baptismatis aquis a 
B. Delphino Burdigalensi Antistite abluitur. Continuo, divitiis quibus 

abundabat spretis, bona vendidit pretiumque pauperibus distribuit, et 
uxorem linquens Therasiam, opibus non minus quam virtutibus praestan- 
tissimam foeminam, mutata patria, et ruptis vinculis carnis, in Hispaniam 
secessit, venerandam sequutus, ac toto sibi pretiosiorem orbe, Christi 
pauperiem. Barcinone dum Sacris devote adstaret, solemni die dominicae 
Nativitatis, repentino admiratae plebis tumultu correptus, ac frustra 
reluctans, a Lampidio Episcopo presbyter ordinatur. Inde cum Therasia 
in sororem conversa redit in Italiam, et Nolae, quo 8S. Felicis religione 
ductus venerat, penes illius sepulcrum monasterium condidit, et ipse inter 
viros, sicuti Therasia inter mulieres, adscitis sociis, coenobiticam vitam 
aggreditur. Hic vir iam senatoria et consulari dignitate praeclarus, stul- 
titiam crucis amplexus, toto fere orbe admirante, vili indutus tunica, vi- 
gilias inter ac ieiunia, in assidua coelestium rerum contemplatione dies 
noctesque defixus manebat. Sed percrescente sanctimoniae fama, plenis 
christiani populi suffragiis, ad Nolanum episcopatum evehitur, atque 
eodem in pastorali munere obeundo, miranda pietatis, sapientiae ac potis- 
simum caritatis exempla reliquit. Nam veterem 8. Felicis cryptam, ubi 
sacrum illius corpus quiescebat, instauravit, maioremque basilicam Nola- 
nae quondam sedis cathedralem in eiusdem honorem dicavit, quam miri- 
fice ornatam pretiosis Sanctorum reliquiis locupletavit, additis atrio, bi- 
bliotheca, porticibus, aquaeductu, xenodochio ac celeberrimo coemeterio. 
Haec inter, sapientia referta de religione ac fide pertractantia ediderat 
scripta, saepe etiam, numeris indulgens, concinnis carminibus Sanctorum 
acta, ac praesertim S. Felicis, concelebraverat, summam christiani poetae 
famam adeptus. Ille etiam primus erexisse campanariam turrim, et nola- 
num sive campanum aes ad congregandam in templo plebem adhibuisse 
dicitur. Quotquot sanctitate ac doctrina praestantissimi viri eo tempore 
erant, tot sibi amicitia atque admiratione devinxit. Sanctis Patribus Ec- 
clesiae doctoribus ac luminaribus, Ambrosio in primis, Martino, Augustino, 
Hieronymo ac Sulpitio Severo familiarissime usus est; quamplurimi ad 
eum, ceu ad christianae perfectionis magistrum, undequaquam conflue- 
bant, sicut ipse Augustinus ad Licentium scripsit: « Vade in Campaniam, 
disce a Paulino ». Vastata a Gothis in romani imperii exitium ingruentibus 
Campania, facultatem omnem, ne relictis quidem sibi rebus ad vitam neces- 
sariis, in alendos pauperes et captivos redimendos contulit. Postea vero 
Vandalis easdem regiones infestantibus, cum ab eo posceret vidua ut filium 
sibi redimeret ab hostibus captum, consumptis bonis omnibus in officio 
pietatis, se ipsum pro illo tradit in servitutem, atque in vincula coniectus 
in Africam rapitur. Mirandum sane et praeclarissimum christianae cari- 
tatis facinus! Tandem, non sine praesenti Dei ope, libertate donatus, et 

Nolam reversus, dilectum ovile, pastor optimus revisit; ibique verbo et 
exemplo excitatis clero populoque ad pietatis in Deum mutuique inter 
se amoris studia, annum agens septuagesimum octavum aetatis suae, pla- 
cidissimo exitu obdormivit in Domino. Corpus, niveo candore suffusum, 
magno omnium fletu elatum, iudaeis ipsis atque paganis lugentibus, prope 
8. Felicis sepulcrum conditum est. Postea Longobardorum tempore Bene- 
ventum translatum fuit, unde, Othone tertio imperatore, Romam delatum 
est, et in basilica S. Bartholomaei ad insulam Tiberinam compositum. 
Quoniam vero in Paulinum perbelle cadit nobilissimum illud divinae sa- 
pientiae praeconium: « Non recedet memoria eius, et nomen eius requiretur 
a generatione in generationem », ita evenit, ut Antistites et clerus popu- 
lusque tum Nolanae dioecesis, cum universae Campaniae, non intermissum 
per saecula desiderium servaverint recuperandi mortales exuvias tanti 
Pastoris ac Patroni. Imo, non multis abhinc annis, et tu, venerabilis Frater, 
atque alii Archiepiscopi et Episcopi Campaniae solemnem Decessori Nostro 
Leoni PP. XIII, felicis memoriae, ad hune, finem petitionem exhibuistis. 
Huic petitioni accesserunt suffragia Cardinalium Archiepiscoporum Nea- 
politani et Capuani; Archiepiscoporum Beneventani, Caietani, Surrentini, 
Amalphitani et Compsani; Episcoporum Suessani, 8. Agathae Gothorum, 
Stabiani, Aversani, Acerrani, Puteolani, Cavensis-Sarnensis, Nucerini Pa- 
ganorum, Isclani, Abellinensis, Laquedoniensis, Thelesini, Iserniensis-Ve- 
nafrani, Caputaquensis, Aliphani, S. Angeli, Calvensis-Theanensis, Caser- 
tani, Caiacensis, Aquinatensis ac Pontiscurvi, necnon Abbatum nullius 
Dioecesis SS. Trinitatis Cavensis ac Montis Virginis. Conlegia quoque cano- 
nicorum, parochi et clerus, atque universorum omnium Nolanae dioecesis 
municipiorum rectores, adsessores et cives, datis syngraphis, unanimi con- 
sensu, petitionem ipsam confirmarunt; sed illos morte praereptus Decessor 
Noster diuturni voti compotes reddere nequivit. Nunc autem cum tu, pa- 
riter ipsorum venerabilium Fratrum nomine, Nos iterata prece adieris, 
eadem expromens vota, auspicatissimam nactus occasionem, et sacerdo- 
talis Nostri iubilaei, et renovationis cathedralis tui templi, quod iam igne 
haustum, modo splendide restitutum, et mirandis artis operibus, te cu- 
rante, decoratum atque auctum, divino cultui denuo aperietur; Nos ut 
utriusque eventus perennis exstet memoria, optatis hisce piis annuendum 
ultro libenterque existimavimus. Etenim spem prope certam fovemus, 
quin imo minime dubitamus, futurum ut auspicatus hic sacrarum exu- 
viarum in Campaniam reditus, hac in pulcherrima regione, quae iure meri- 
toque dicta fuit felix, incrementum excitet fidei atque exercitationis actuo- 
sae christianarum virtutum, quae dumtaxat valent tum ad veram ac dura- 
turam in terris cum ad aeternam in coelo felicitatem acquirendam. Quae 

cum ita sint, arcam plumbeam in qua iamdiu a vetustissimis temporibus 
sacrum divi Paulini corpus asservatur, a Praelato fidei promotore, coram 
duobus testibus rite recognitam, et quaquaversus integram repertam, a 
basilica tiberina S. Bartholomaeiin vaticanas Nostras privatas aedes trans- 
ferendam curavimus, hoc quidem consilio, scilicet ut venerandum illud 
depositum Nos ipsi manibus Nostris tibi committamus, Nolam adducen- 
dum, in urbem residentiae tuae episcopalis, atque in ipso cathedrali templo 
rite condendum, ad altare, quod ob magnificentiam et splendorem dignum 
apprime volumus, cui tam pretiosi thesauri custodia concredatur. Prae- 
terea peculiari devotionis sensu ducti, quo tantum Sanctum prosequimur 
et recolimus, liturgici quoque cultus decorem extendere atque amplificare 
volentes, apostolica Nostra auctoritate, tenore praesentium, edicimus ut 
festum ipsius sancti Episcopi, quod huc usque ritus simplicis fuit, evehatur 
in Ecclesia universa ad festum ritus duplicis, celebrandum singulis in po- 
sterum annis die vigesima secunda mensis iunii. Quoad Nolanam vero 
dioecesim, in qua iure iam festum idem agitur duplici primae classis ritu, 
mandamus ut in posterum, die a te designando, prouti tibi in Domino ex- 
pedire videbitur, solemnis etiam huius Sancti corporis translationis me- 
moria, quotannis, similiter duplici maiori ritu recolatur. Insuper ut dispo- 
sitionum omnium, quae praesentibus litteris continentur, etiam in sacra 
liturgia recordatio permaneat, praecipimus ut earundem expressa mentio 
fiat in tertia lectione secundi Nocturni Officii dicti Sancti. Quem ad finem, 
atque ut ea omnia quae superius ediximus plenum sortiantur effectum, 
tibi, venerabilis Frater, potestatem facimus exhibendi praesentes litteras 
Nostras iis personis et congregationibus illis, ad quas pertinet, volunta- 
tem hane Nostram exsecutioni mandare. Tandem ut solemnia translationis 
sacri corporis divi Paulini etiam cum spirituali christiani populi emolu- 
mento agantur, omnibus et singulis fidelibus ex utroque sexu, qui quot- 
annis, die sacro memoriae reditus sanctarum ipsius exuviarum, vere poe- 
nitentes et confessi ac S. Communione refecti, cathedralem ecclesiam Nola- 
nam a primis Vesperis ad occasum solis diei huiusmodi visitent, ibique 
pro christianorum principum concordia, haeresum exstirpatione, pecca- 
torum conversione, ac S. Matris Ecclesiae exaltatione pias ad Deum preces 
effundant, plenariam omnium peccatorum suorum indulgentiam et re- 
missionem misericorditer in Domino concedimus. Lis vero qui, eodem die, 
contrito saltem corde, cathedralem dictam ecclesiam, ut superius diximus, 
preces fundentes visitent, de numero poenalium, in forma Ecclesiae so- 
lita, septem annos totidemque quadragenas expungimus. Postremo lar- 
gimur fidelibus iisdem, si malint, liceat indulgentia eA4dem plenaria ac par- 
tiali, vita functorum labes poenasque expiare. Non obstantibus Nostra 

et Cancellariae Apostolicae regula de iure quaesito non tollendo, aliisque 
constitutionibus et ordinationibus apostolicis, etiam speciali atque indi- 
vidua mentione ac derogatione dignis, ceterisque contrariis quibuscumque. 

Datum Romae apud S. Petrum sub annulo Piscatoris, die xvm Sep- 
tembris MCMVIII, Pontificatus Nostri anno sexto. 


L. & S. R. CARD. MERRY DEL VAL. 


II 


ECCLESIA METROPOLITANA LANCIANENSIS TITULO BASILICAE MINORIS 

AUGETUR. 

PIUS PP. X 

Ad perpetuam rei memoriam. —Conspicua templa Dei, quae non 
minus vetustate ac molis amplitudine quam artis operibus et eximia im- 
primis fidelium religione prae ceteris excellant, de more institutoque Ro- 
manorum Pontificum, praecipuis honoribus privilegiisque augere, libenti 
quidem animo, solemus. Cum vero compertum habeamus, metropolita- 
nam aedem Lancianensem Deo sacram in honorem Deiparae Virginis, cui 
vulgo de Ponte nomen, iam inde a decimo quarto saeculo erectam, ac sin- 
gulari artificio renidentem hoc potissimum praestare, quod pervetus 
B. M. V. figulinum simulacrum, usque ab anno MDCCCXXxIII ex Capi- 
tuli vaticani decreto aurea corona redimitum, summa incolae veneratione 
ibidem colant, atque ad illud saepe pii peregrinantes conveniant, tantae 
Matris opem imploraturi; Nos haec omnia aequam duximus causam, cur, 
precibus venerabilis Fratris Angeli della Cioppa, Archiepiscopi Lancia- 
nensis, benigne exceptis, memoratum templum basilicae minoris titulo 
cohonestaremus; atque ad id etiam permoti sumus, quod in sacra huius- 
modi aede, a Decessoribus Nostris indulgentiis compluribus locupletata, 
et copiosa diviteque supellectile instructa, permultae Sanctorum reliquiae 
peculiari cura asservatae exsistant, inter quas principem obtinet locum, 
sub ara maxima conditum, corpus 8. Cordulae V. et M. ex inclyto S. Ur- 
sulae comitatu. Quae cum ita sint, quo, iuxta praedicti Antistitis vota, 
iubilaei Nostri sacerdotalis nuver peracti, Lancianensibus civibus perennis 
memoria maneat, eorumque pietas erga sanctam Dei Matrem et Virgi- 
nem magis magisque in diem foveatur, praesentium tenore, metropoli- 
tanam ecclesiam Lancianensem B. M. V. de Ponte dicatam, basilicae mi- 
noris titulo perpetuum in modum apostolica auctoritate Nostra augemus, 
illique omnia et singula conferimus iura, privilegia, honores, praerogativas, 
indulta, quae minoribus huius almae Urbis Nostrae basilicis de iure com- 
petunt. Decernentes, praesentes litteras firmas, validas et efficaces exsi- 

stere et fore, suosque plenarios et integros effectus sortiri et obtinere, 
illisque, ad quos spectat et spectare poterit, in omnibus et per omnia ple- 
nissime suffragari, sicque in praemissis per quoscumque iudices ordina- 
rios et delegatos iudicari et definiri debere, atque irritum et inane, si 
secus super his a quoquam, quavis auctoritate, scienter vel ignoranter 
contigerit attentari. Non obstantibus Nostra et Cancellariae Apostolicae 
regula de iure quaesito non tollendo, aliisque constitutionibus et ordina- 
tionibus apostolicis ceterisque, speciali licet atque individua mentione et 
derogatione dignis, in contrarium facientibus quibuscumque. 

Datum Romae apud 8. Petrum sub annulo Piscatoris, die vy Februa- 
rii MCMIX, Pontificatus Nostri anno sexto. 


L. & S. R. CARD. MERRY DEL VAL. 


EPISTOLA 


AD STANISLAUM EPISCOPUM AURELIANENSEM, QUOAD SACRA SOLEMNIA 
IOANNAE DE ARC AUSPICATO PARANDA. 


Venerabilis Frater, salutem et apostolicam benedictionem. — Valde 
iucundae tuae nuper litterae; non tam quia vestras gratiarum actiones 
Nobis, quam quia laetabiles sane nuntios afferebant. Gaudemus nimirum 
grata vobis esse, quae Nos in honorem Ioannae de Arc apostolica aucto- 
ritate gessimus, proximeque gesturi sumus. Nam ex hoc ipso praecipuam 
de vestra salute Nostram curam perspicere videmini. Sed illud Nos multo 
magis iuvat, quod addebas, ea verba, quae paulo ante in hac causa fecis- 
semus, optatissimum animorum motum istic esse consecutum; et, quae 
parantur solemnia sacra magnanimae Virgini, ea, curantibus Episcopis, et 
apud Nos magno Gallorum concursu, et in omni Gallia summo civium 
studio, celebratum iri. Licet enim praeclaros inde exspectare fructus pie- 
tatis communis: qui quidem ut exsistant vel uberiores, recte censes fore 
opportunum, si per idem tempus universus Galliae populus in fidei vitae- 
que christianae cultu sacris concionibus confirmetur. Nempe huiusmodi 
consilium mirifice Nobis probatur, nec quicquam optatius est, quam ut 
adducatur ad effectum. Interea divinorum auspicem munerum, tibi, vene- 
rabilis Frater, et clero populoque tuo apostolicam benedictionem ex animo 
impertimus. 

Datum Romae apud 8. Petrum, die vm Februarii mcmrx, Pontificatus 
Nostri anno sexto. 

PIUS PP. X 


Congregatio Consistorialis 


S. CONGREGATIO CONSISTORIALIS 


DUBIUM 


DE FACULTATE DISPENSANDI PRESBYTEROS AB IRREGULARITATE VEL A 
TITULO SACRAE ORDINATIONIS. 


Proposito dubio, utrum facultas concedendi clericis, iam in sacro pres- 
byteratus ordine constitutis, dispensationem ab irregularitate, vel a ti- 
tulo sacrae ordinationis, spectet ad Congregationem de Sacramentis, an 
potius ad Congregationem Concilii; Sacra Congregatio Consistorialis, omni- 
bus rite perpensis, respondendum censuit: Spectare ad 8S. Congregationem 
Concilii. 

Datum Romae, ex aedibus Secretariae eiusdem sacrae Congregationis 
Consistorialis, die 27 Februarii 1909. 


L. BS. Scipio Tecchi, Adsessor. 


8. CONGREGATIO RITUUM 


I 
COMPOSTELLANA 


CIRCA USUM QUORUNDAM INSTRUMENTORUM IN MUSICA SACRA 


Hodiernus Rmus Praeses Commissionis dioecesanae de musica sacra 
ab Emo et Rmho D. Cardinali Iosepho M. de Herrera y de la Iglesia, Ar- 
chiepiscopo Compostellano, constitutae, a sacrorum Rituum Congrega- 
tione reverenter expostulavit: 

I. An in musica sacra organica admitti possint instrumenta, oboés, 
clarinettes, trombones nuncupata? 

II. An instrumenta, vulgo timbales seu tympanos, sint habenda uti 
fragorosa et strepitantia? 

III. An eadem permitti possint in musica et orchestra religiosa? 

Et sacra eadem Congregatio, ad relationem subscripti Secretarii, exqui- 
sita specialis Commissionis de musica et cantu sacro sententia, ita respon- 
dendum censuit: 

Ad I. Possunt tolerari instrumenta musica, oboés et clarinettes; dum- 
modo moderate, et obtenta pro quovis opere ab Ordinario licentia, adhi- 
beantur. 

Ad II. Provisum est in art. 19 Instructionis pontificiae de musica sacra, 
22 Novembris 1903; et omnino servetur art. 16 eiusdem Instructionis. 

Ad III. Negative. 

Atque ita rescripsit, die 13 Novembris 1908. 


S. Carp. CRETONI, Praefectus. 
L. 8. 
+ D. Panici, Archiep. Laodicen., Secretarius. 


II 
CONCORDIEN. 


DE ALTARIBUS FIXIS CUM MENSA EX PLURIBUS LAPIDIBUS COMPOSITA, VEL 
CUM MEDIO LAPIDE RELIQUIARUM, VEL CUM BASI EX MURO. 


Rmus Dfius Franciscus Isola, Episcopus Concordien., in visitatione 
pastorali reperiit quaedam altaria consecrata uti fixa, quorum mensa ex 
pluribus lapidibus simul iunctis constat; aliqua vero similia cum mensa 
item ex pluribus partibus composita, sed in cuius medio exstat lapis qua- 
dratus in quo reconditae sunt sacrae reliquiae, vulgo pietra sacra: alia 
demum consecrata uti fixa, quorum mensa in medio nititur super basi ex 
muro vel ex coctis lateribus, quae in centro continet sacras reliquias. 
Quare idem Rmus Episcopus a sacra Rituum Congregatione reverenter 
expostulavit, an continuari possit usus celebrandi super dictis altaribus? 

Et sacra Rituum Congregatio, ad relationem subscripti Secretarii, 
exquisito Commissionis liturgicae suffragio, re sedulo perpensa, ita rescri- 
bendum censuit: 

I. Quoad altaria priora, pro gratia sanationis, dummodo sepulcrum 
sit integrum ex lapide. 

II. Quoad altaria secundo loco descripta, orator acquiescat. 

III. Quoad postrema, infra tempus iudicio ipsius Episcopi determi- 
nandum, eadem ad normam iuris reducantur, vel per parvum lapidem 
consecratum vel (si nullum in ecclesia consecrata sit altare fixum) per 
totius mensae cum stipitibus consecrationem. 

Atque ita rescripsit,-declaravit atque indulsit, die 13 Novembris 1908. 


S. CARD. CRETONI, Praefectus. 


L. & 8. 


Tt D. Panici, Archiep. Laodicen., Seeretarius. 

Ill 
COMPOSTELLANA 


CADAVERA SACERDOTUM INDUI POSSUNT CASULA VIOLACEI VEL NIGRI CO- 
LORIS. 


Emus et Rmus Dominus Cardinalis Iosephus M. de Herrera y de la 
Iglesia a sacrorum Rituum Congregatione sequentis dubii resolutionem 
reverenter expetivit, nimirum: 

Quum in Rituali Romano, tit. vi de exsequiis sub num. 11, haec legantur: 
«Sacerdos quidem super talarem vestem, amictu, alba, cingulo, mani- 
« pulo, stola et casula seu planeta violacea sit indutus »; quumque ex con- 
suetudine generali vigente in archidioecesi Compostellana, cadavera sacer- 
dotum induantur planeta seu casula nigri coloris, quaeritur: an vi consue- 
tudinis liceat cadavera sacerdotum induere casula vel planeta nigri coloris? 

Et sacra Rituum Congregatio, ad relationem subscripti Secretarii, 
audito Commissionis liturgicae suffragio, re sedulo perpensa, proposito 
dubio ita respondendum censuit: Affirmative, attenta praesertim consue- 
tudine et Rubrica Ritualis Romani, quae praescribens paramenta violacea 
in casu non excludit nigra. 

Atque ‘ita rescripsit, die 20 Novembris 1908. 


S. Carp. CRETONI, Praefectus. 


L. 8. 
+ D. Panici, Archiep. Laodicen., Secretarius. 


IV 
MONIALIUM CONCEPTIONISTARUM 


CIRCA IX LECTIONEM FESTI CURRENTIS, VERSICULOS AD VESPERAS ET LAUDES, 
AC ANTIPHONAM PRO II VESPERIS IN OFFICIO B. M. V. IMMACULATAE MO- 
NIALIBUS CONCEPTIONISTIS CONCESSO. 


Quum per rescriptum sacrae Congregationis Episcoporum et Regu- 
larium, d. d. 13 Martii 1905, moniales Conceptionistae in Hispaniae Bel- 
giique regnis degentes quotidie per annum legant Officium Immaculatae 
Conceptionis B. M. V. a sa. me. Pio PP. IX anno 1863 approbatum, excep- 
tis quibusdam diebus, et in praedicto Officio Conceptionis agatur com- 

memoratio festi currentis aliaque de iure facienda iuxta Rubricas; in re- 
dactione kalendarii sequentia dubia oborta fuere, quae ipse kalendarii 
redactor humiliter postulavit ut a S. Rituum Congregatione enodentur: 

I. An ex memorato rescripto et sacris Rubricis fieri possit tantum com- 
memoratio festi currentis absque nona lectione historica? 

II. An versiculi Vesperarum et Laudum debeant assumi a festo Imma- 
culatae, vel potius ab Officio votivo eiusdem Immaculatae Virginis-a sa. 
me. Leone PP. XIII concesso d. 5 Iulii 1883, et etiam antiphona pro secun- 
dis Vesperis, quando occurrunt? 

Et sacra eadem Congregatio, ad relationem subscripti Secretarii, au- 
dito Commissionis liturgicae voto, dubiis ut supra propositis respon- 
dendum censuit: 

Ad I. Affirmative, seu posse. 

Ad II. Negative ad primam partem; affirmative ad secundam, exceptis 
festo et Octava Immaculatae Conceptionis B. M. V. 

Atque ita rescripsit, die 4 Decembris 1908. 


S. CARD. CRETONI, Praefectus. 
L. & S. 
T D. Panici, Archiep. Laodicen., Secretarius. 


V 


SANCTIMONIALIUM ORDINIS 8S. BENEDICTI 
CONGREGATIONIS HELVETICAE 


DE KALENDARIO CHORI MONIALIUM ADHIBENDO IN CELEBRATIONE MISSAE 
IN ECCLESIA PAROCHIALI. 


Hodierna Abbatissa exempti monasterii Habsthal, sub iurisdictione 
Rmi D. Abbatis de Muri-Gries, congregationis Helveticae O. S. B., in 
dioecesi Friburgensi siti, sacrorum Rituum Congregationi ea quae sequun- 
tur humiliter exposuit: 

A Gubernio Helvetico patria expulsae moniales abbatiae Hermetschwil, 
anno 1892, cum licentia Imi et Rmi D. Archiepiscopi Friburgensis, ad 
antiquum 8. Stephani monasterium in supradicto pago Habsthal sese rece- 
pere. Quod quidem monasterium, anno 1295 fundatum et monialibus 
Ordinis S. Dominici traditum, ineunte saeculo xIx suppressum fuit, eius- 
que ecclesia uti parochialis pagi Habsthal renunciata. Adsunt nunc duo 

sacerdotes Ordinis S. Benedicti, quorum unus munere confessarii monia- 
lium, alter parochi fungitur. Quum autem ecclesia sit parochialis, dubium 
exortum est de kalendario in celebratione Missae adhibendo, nempe an 
eadem ecclesia stare debeat kalendario proprio monialium, quae in choro 
ecclesiae Officium divinum secundum kalendarium monasticum O. 8S. B. 
peragunt, vel kalendario dioecesano? 

Et sacra eadem Congregatio, ad relationem subscripti Secretarii, exqui- 
sito Commissionis liturgicae suffragio, omnibus perpensis, ita responden- 
dum censuit: Standum kalendario chori, ob Officium publice recitatum. 

Atque ita rescripsit, die 12 Februarii 1909. 


Fr. S. CARD. MARTINELLI, Praefectus. 
L. S. 
+ D. Panici, Archiep. Laodicen., Secretarius. 


VI 
BELEMEN. DE PARA 


DE NON IMPERTIENDA BENEDICTIONE NUPTIALI EXTRA MISSAM 


Rmus Diius Santinus Maria de Silva Coutinho, Archiepiscopus Bele- 
mensis de Para, sacrorum Rituum Congregationi ea quae sequuntur reve- 
renter exposuit: 

Iam multis abhine annis, in archidioecesi Belemensi de Para in Bra- 
silia, consuetudo viget celebrandi matrimonia post meridiem vel sub nocte, 
quae magis invaluit post introductam legem civilis matrimonii, quo fit 
ut coniuges saepissime negligant et omittant, benedictionem nuptialem 
in Missa alio tempore recipere. Hine quaeritur: an, attentis expositis, et 
pro dicta dioecesi, in matrimoniis celebrandis, benedictio nuptialis, prout 
in Missa pro sponso et sponsa, etiam extra Missam in posterum impertiri 
possit? 

Et sacra eadem Congregatio, ad relationem subscripti Secretarii, exqui- 
sito Commissionis liturgicae suffragio, re sedulo perpensa, proposito postu- 
lato respondendum censuit: Negative. 

Atque ita rescripsit, die 12 Februarii 1909. 


Fr. S. CARD. MARTINELLI, Praefectus. 


L. 8. 


+ D. Panici, Archiep. Laodicen., Secretarius. 

APPENDIX 


DECRETA INEDITA S$. CONGREGATIONIS RITUUM AB ANNO 4900 


I 
ORDINIS S. IOANNIS DE DEO 


DE GESTANDO BIRETO A SACERDOTIBUS ORDINIS 8S. IOANNIS DE DEO IN SACRIS 
FUNCTIONIBUS. 


Rmus P. Cassianus Maria Gasser, Prior generalis et sacerdos Ordinis 
sancti Ioannis de Deo, sacrorum Rituum Congregationi humiliter expo- 
suit, quod sacerdotes sui Ordinis in accessu ad altare et recessu, nec non 
in aliis exercitiis ecclesiasticis, ad instar sacerdotum saecularium, alii de- 
ferre solent biretum, alii vero caputium amictu coopertum capiti impo- 
nunt; atque utraque pars recte agere censet. Attamen ad omne dubium 
e medio tollendum, et ad obtinendam acservandam etiam quoad hoc pun- 
ctum uniformitatem in Ordine; idem Rmus orator sequentis dubii solu- 
tionem ab ipsa sacra Congregatione efflagitavit, nimirum: 

An sacerdotes Ordinis sancti Ioannis de Deo sive sint parochi sive 
non, sive in propriis sive in alienis ecclesiis, in accessu ad altare et recessu, 
nec non in aliis exercitiis ecclesiasticis ubi a sacerdotibus saecularibus 
deferendum est biretum, et ipsi illud deferre possint aut debeant, vel 
potius caputium amictu coopertum capiti imponere teneantur? 

Et sacra eadem Congregatio, ad relationem subscripti Secretarii, exqui- 
sito voto Commissionis liturgicae, reque accurate perpensa, rescribendum 
censuit: 

Ad dubium, quoad primam partem posse, et ad uniformitatem servan- 
dam debere; quoad alteram partem provisum in praecedenti. 

Atque ita rescripsit, die 15 Septembris 1900. 


D. CARD. FERRATA, Praefectus. 
L.  S. 
t D. Panici, Archiep. Laodicen., Secretarius. 

II 
ANGELOPOLITANA 


DE CANTU AD ELEVATIONEM IN MISSIS CONVENTUALIBUS, DE CANONICIS 
PLUVIALISTIS IN VESPERIS, DE SEDE EPISCOPALI QUOAD LOCUM ET 
GRADUS, ET DE ALTARI SS. SACRAMENTI. 


Rmus Decanus cathedralis ecclesiae Angelopolitanae in Republica Me- 
xicana, nunc et Vicarius capitularis, sede vacante, a S. Rituum Congrega- 
tione insequentium dubiorum solutionem humillime expostulavit, nimirum: 

I. Invaluit mos in cathedrali ecclesia Angelopolitana ut quibusdam 
diebus, in Missa conventuali, ad elevationem SSmhi Sacramenti sub utra- 
que specie, chorus puerorum canat stropham O salutaris Hostia ete. Quae- 
ritur: haec consuetudo a pluribus annis invecta potestne continuari? 

II. An Caeremoniale Episcoporum observandum sit in Vesperis solem- 
nibus, etiam quum pluvialistae sint ex canonicis vel dignitatibus, ideo- 
que teneantur iidem cum Celebrante incedere ad incensationem altaris 
et diaconorum officium adimplere? 

III. Sedes episcopalis collocata prope altare maius deinceps remota 
fuit, et pesita in loco ubi tegit suggestum in quo diaconus canit evange- 
lium. Praeterea eadem sedes supra tres gradus elevata aequat altitudirem 
altaris; quaeritur: quid agendum ip casu? 

IV. In quibusdam ecclesiis dioeceseos Angelopolitanae SSmum Eucha- 
ristiae Sacramentum asservatur in altari maiori, dum in aliis solet custo- 
diri in aliquo ex altaribus et sacellis minoribus; quaeritur: an utrumque 
admitti possit? 

Et sacra eadem Congregatio, referente subscripto Secretario, exqui- 
sito voto Commissionis liturgicae, omnibusque accurate perpensis, rescri- 
bendum censuit: 

Ad I. Servetur decretum generale n. 3827, diei 22 Maii 1894, ad III. 

Ad II. Affirmative quoad utramque partem, iuxta decretum n. 3839 
Angelopolitana, diei 17 Augusti 1894, ad II et III. 

Ad III. Quoad utramque partem standum Caeremoniali Episcoporum, 
lib. I, cap. XIII, n. 1, 2 et 3. 

Ad IV. Affirmative, dummodo altare ubi continuo asservatur SShum 
Sacramentum non sit altare chori. 

Atque ita rescripsit, die 26 Aprilis 1901. 


D. Carp. FeERRATA, Praefectus. 


L. & 8. 


{ D. Panici, Archiep. Laodicen., Seeretarius. 

Ill 
MEXICANA 


DE KALENDARIO ADHIBENDO A SACERDOTIBUS CELEBRANTIBUS IN ORATORIIS 
MONIALIUM, ET DE FESTO APPARITIONIS 8. IACOBI IMPEDITO. 


Rmus Diius Prosper Ioseph Maria Alarcon, Archiepiscopus Mexica- 
nus, sequentium dubiorum a 8S. Rituum Congregatione solutionem humil- 
lime expostulavit, nimirum: 

I. Ex decreto sacrorum Rituum Congregationis n. 3862 Urbis et Orbis, 
diei 9 Decembris an. 1895, sacerdotes confluentes ad ecclesiam vel ad ora- 
torium publicum debent Missas celebrare conformes Officio eiusdem eccle- 
siae vel oratorii. Quum autem ex peculiaribus Mexicanae regionis circum- 
stantiis sanctimoniales loco ecclesiarum vel oratoriorum publicorum 
habeant in suarum domorum interioribus oratoria in quibus Sacra cele- 
brantur; hine exortum dubium, num monialium cappellani et alii sacer- 
dotes in praedictis oratoriis Missam celebrare teneantur iuxta tenorem 
decreti supracitati? 

II. Quum festum Apparitionis S. Iacobi Apostoli sub duplici minore 
ritu in Mexicana archidioecesi recolatur die 29 Maii, quaeritur: quid agen- 
dum quum haee dies fuerit impedita: seu, an debeat reduci ad modum 
simplicis aut prorsus dimitti? 

Et sacra eadem Congregatio, referente subscripto Secretario, exqui- 
sito voto Commissionis liturgicae, reque accurate perpensa, responden- 
dum censuit: 

Ad I. Si sanectimoniales in casu kalendario proprio rite utantur, huic 
conformare se debent sacerdotes in illarum oratoriis celebrantes; si secus, 
sequi debent kalendarium dioecesis, et detur decretum n. 3910 Ruthenen., 
diei 22 Maii 1896. 

Ad II. Iuxta Rubricas, Officium de quo agitur non posse transferri, 
et in casu iam provisum ab eisdem Rubricis. 

Atque ita rescripsit, die 16 Mai 1901. 


D. CARD. FERRATA, Praefectus. 


tT D. Panici, Archiep. Laodicen., Secretarius. 


L. S. 

IV 
PAMPILONEN. 


DE CONSECRATIONE CUIUSDAM ALTARIS, DEQUE CONSECRATIONE ECCLESIAE 
CUM CONSECRATIONE ALTARIS MINORIS. 


Hodiernus magister caeremoniarum cathedralis ecclesiae Pampilo- 
nensis, de sui Rmi Domini Episcopi mandato, sacrorum Rituum Congrega- 
tioni sequentia dubia pro opportuna solutione humiliter subiecit, nimirum: 

In oppido vulgo Pavier, dioecesis Pampilonensis in Hispania, con- 
structa est ecclesia in honorem 8. Francisci Xaverii, cuius altare princi- 
pale, minus quam ad medietatem, plenum est, et reliqua pars tabulae 
columnellis marmoreis nititur, quarum bases et partes superiores, seu capi- 
tella, sunt aeneae, licet aes non tangat immediate mensam altaris, prouti 
videtur in schemate eiusdem altaris quod exhibetur. Quum vero ecclesia 
praedicta propediem consecranda sit, quaeritur: 

I. An praedictum altare consecrari possit? Et quatenus negative ad I: 

II. An sufficiat ad consecrationem ecclesiae peragendam aliud altare 
minus in quadam cappella eiusdem ecclesiae erectum consecrare, omissa 
consecratione altaris principalis? 

Et sacra eadem Congregatio, ad relationem subscripti Secretarii, exqui- 
sito voto Commissionis liturgicae, atque attentis expositis ac praesertim 
schemate altaris maioris exhibito, ex quo apparet, mensam stipiti lapideo 
immediate adhaerere, respondendum censuit: 

Ad I. Affirmative, si partes superiores aeneae columnellarum imme- 
diate mensam non tangant, et ad ornatum dumtaxat altaris exstent, ita 
ut unctiones a Pontificali Romano praescriptae fiant immediate super 
mensa et stipite lapideo eam sustentante, tunc enim consecratio valida 
erit, iuxta decretum n. 3364 Cuneen., 7 Augusti 1875, ad II; Negative, si 
mensa non sit immediate coniuncta cum stipite lapideo, ad normam Pon- 
tificalis Romani et decreti suprarelati. 

Ad II. Provisum in primo, quatenus altare maius consecrari possit; 
secus affirmative. 

Atque ita rescripsit, die 24 Maii 1901. 


D. Carp. FERRATA, Praefectus. 


L. S. 


D. Paunici, Archiep. Laodicen., Seeretarius. 

V 
MONTIS ALBANI 


CIRCA SERVORUM DEI NON CANONIZATORUM REPRAESENTATIONEM IN VITRIS 
FENESTRARUM ECCLESIAE. 


Hodiernus parochus loci vulgo Sancti Romani, intra fines dioeceseos 
Montis Albani, sacrorum Rituum Congregationi humiliter exposuit, quod 
a piis fidelibus pecunia collata est ad hoc, ut infra ecclesiam parochialem 
in vitris fenestrarum coloratis apponantur imagines tum beati Gerardi 
Majella, congregationis SS. Redemptoris, tum venerabilis servae Dei Ioan- 
nae de Are, Puellae Aurelianensis. Hinc expetivit: utrum hoc licite fieri 
possit, et sub quibus conditionibus? 

Et sacra eadem Congregatio, referente subscripto Secretario, audito 
etiam voto Commissionis liturgicae, rescribendum censuit: servetur decre- 
tum n. 3835, diei 27 Augusti 1894. 

Atque ita rescripsit, die 27 Iunii 1901. 


D. CARD. FERRATA, Praefectus. 


L. S. 


+ D. Panici, Archiep. Laodicen., Secretarius. 


VI 
LINCIEN. 


INDULGETUR UT QUIBUSDAM ALTARIBUS ABSQUE STIPITIBUS MARMOREIS 
CONSECRATIS ADDANTUR STIPITES, SUPER QUIBUS PRIVATIM UNCTIONES 
ITERENTUR. 


Rmus Dominus Franciscus Maria Doppelbauer, Episcopus Linciensis, 
sacrorum Rituum Congregationi ea quae sequuntur humiliter exposuit, 
nimirum: 

Parochus quidam regularis, Linciensis dioecesis, nuper declaravit, se 
in duabus ecclesiis, quarum rector ipse antea fuerat, nova altaria fixa 
erexisse, ita tamen ut tabula lapidea stipiti solummodo ex lateribus cocti- 
libus erecto imponeretur, non suppositis, uti praescriptum est, columnis 
lapideis. Abbas monasterii, cui dictae ecclesiae incorporatae sunt, facul- 

tate consecrandi altaria instructus, eadem ritu solemni consecravit. Quae- 
ritur: an huiusmodi consecratio fuerit valida? Et quatenus negative, quid 
in casu agendum? 

Et sacra eadem Congregatio, ad relationem subscripti Secretarii, exqui- 
sito voto Commissionis liturgicae, reque accurate perpensa, responden- 
dum censuit: Serventur decreta n. 3364 Cuneen., 7 Augusti 1875, ad II, et 
n. 3829 Gnesnen., 8 Iunii 1894, ad I; et sacra Congregatio indulget Rmo 
Domino Episcopo Linciensi, de speciali gratia, ut altaribus suprascriptis 
iam consecratis addantur stipites lapidei, atque unctiones praescriptae in 
angulis privatim iterentur, ut mensae cum iisdem stipitibus coniungantur; 
facta etiam potestate eidem Episcopo delegandi ad hoc aliquem sacerdo- 
tem, si fieri potest, in aliqua dignitate constitutum. 

Atque ita rescripsit, die 5 Iulii 1901. 


D. CARD. FERRATA, Praefectus. 


L.  S. 
+ D. Panici, Archiep. Laodicen., Secretarius. 


Vil 
MELITEN. 


DE CANONICIS PROTONOTARIIS APOSTOLICIS «AD INSTAR» RENUNCIATIS, 
QUOAD INSIGNIA ET PRIVILEGIA SINGULARITER ADHIBENDA. 


Proposito dubio, an dignitates et canonici cathedralis ecclesiae Meli- 
tensis, qui a sanctissimo Domino nostro Leone Papa XIII renunciati 
fuerunt Protonotarii Apostolici ad instar, possint induere insignia prae- 
latitia aliaque privilegia adhibere extra functiones capitulares, ita ut ipsi 


singulariter, et non collegialiter tantum, eadem insignia ac privilegia sibi 
vindicare valeant? 

Sacra Rituum Congregatio, ad relationem subscripti Secretarii, audito 
voto Commissionis liturgicae, respondendum esse censuit: 

Serventur decretum n. 3988 Meliten., diei 18 Martii 1898, et Consti- 
tutio n. 3262, ad xx, diei Iv kalendas septembris 1872. 

Atque ita rescripsit, die 15 Novembris 1901. 


D. Carp. FERRATA, Praefectus. 
L. S. 
t+ D. Panici, Archiep. Laodicen., Seeretarius. 

Vill 
DUBIUM 


DE NON RESTITUENDIS FESTIS PATRONORUM SECUNDARIORUM E KALEN- 
DARIO REGULARIUM EXPUNCTIS. 


A sacrorum Rituum Congregatione sequentis dubii resolutio expo- 
stulata fuit, nimirum: 

An Regulares, qui festa quaedam Patronorum secundariorum loci, 
quadraginta abhine annis, in proprio kalendario absque indulto apostolico 
inseruerint, et detecto antiquo errore duobus abhine annis, eadem festa 
e kalendario expunxerint, possint vel debeant ipsa festa in proprio kalen- 
dario seu directorio restituere? 

Et sacra eadem Congregatio, ad relationem subscripti Secretarii, exqui- 
sito voto Commissionis liturgicae, reque mature perpensa, ad propositum 
dubium respondendum censuit: Negative ad utramque partem. 

Atque ita rescripsit, die 10 Ianuarii 1902. 

D. CARD. FERRATA, Praefectus. 


L. 8 S. 
D. Panici, Archiep. Laodicen., Secretarius. 


IX 
MINORICEN. 


DE VICARII GENERALIS PRAECEDENTIA SUPER DIGNITATES ET CANONICOS 
SACRIS VESTIBUS NON INDUTOS, 


Hodiernus Rmus Episcopus Minoricensis in Hispania a S. R. Congre- 
gatione sequentium dubiorum solutionem reverenter expostulavit, nimirum: 

I. An Vicarius generalis procedere debeat ante omnes dignitates et 
canonicos, dummodo non sint parati sacris paramentis? 

II. An Vicario generali habitu vicariali induto danda sit praecedentia 
semper et ubique supra omnes dignitates et canonicos sacris vestibus non 
indutos? 

Et sacra eadem Congregatio, ad relationem subscripti Secretarii, audito 
etiam voto Commissionis liturgicae, respondendum censuit: 

Ad I et Il. Affirmative, iuxta decreta. 

Atque ita rescripsit, die 10 Iunii 1904. 


S. CARD. CRETONI, Praefectus. 
L. S. 


t D. Panici, Archiep. Laodicen., Secretarius. 

X 
BENEDICTIO VEHICULI 


AEGROTIS IN LOCUM CURATIONIS TRADUCENDIS 


Y. Adiutorium nostrum in nomine Domini. 
R. Qui fecit coelum et terram. 
Y. Dominus vobiscum. 


R. Et cum spiritu tuo. 
Oremus 


Domine Iesu Christe, Fili Dei vivi, qui, dum peregrinabaris in terris, per- 
transibas benefaciendo et sanando omnem languorem et omnem infirmitatem 
in populis, quique hominem paralyticum, iacentem in lecto, ad salutem mentis 
et corporis restituisti; respice, quaesumus, ad fidem et ad sensus commiserationis 
servorum tuorum, qui, animati spiritu verae caritatis, qua tu eis exemplo praei- 
visti, et quam in praeceptum traduxisti, vehiculum hoc ad instar lectuli artifi- 
ciose exstrui voluerunt, eo fine, ut ad locum curationis vel aptissime deferri pos- 
sint quicumque aut vulneribus sint affecti aut quavis infirmitate detineantur. 
Aegrotis igitur, qui hoc componuntur vehiculo, quod nunc in tui nominis virtute 
benedicimus, esto, mitissime Iesu, in itinere solatium, in periculis tutamen, in 
doloribus refrigerium. Praesta, ut iidem, tuis Angelis comitantibus, ad curationis 
sedem tranquillo cursu perveniant, ibique pristinam sanitatem recuperent, eaque, 
te miserante, per intercessionem sanctissimae tuae Matris Mariae, percept, 
abeuntes in domos suas, honorificent et magnificent te Deum verum: Qui cum 
Patre et Spiritu Sancto vivis et regnas in saecula saeculorum. 

R. Amen. 


LUCEN. 


Sanctissimus Dominus noster Pius Papa decimus, supplicia vota Emi 
ac Rmi Diii Cardinalis Benedicti Lorenzelli, Archiepiscopi Lucen., ab 
infrascripto Cardinali sacrorum Rituum Congregationi Praefecto relata 
peramanter excipiens, suprascriptam formulam benedictionis vehiculi 
aegrotis in locum curationis traducendis, ab eodem sacro Consilio revi- 
sam, benigne approbare dignatus est; itemque potestatem fecit ipsi Emo 
et Rmho Antistiti permittendi sacerdotibus, intra fines ipsiusmet archi- 
dioeceseos, usum eiusmodi formulae pro enuntiata benedictione. Contrariis 
non obstantibus quibuscumque. Die 8 [ulii 1908. 


S. Carp. CRETONI, Praefectus. 


L. & 8S. 


+ D. Panici, Archiep. Laodicen., Secretarius. 

XI 


VARIANDA tt ADDENDA 
IN MARTYROLOGIO ROMANO 


Tertio Idus Februarii (11 Febb.). 


Lapurdi, in Gallia, Apparitio beatae Mariae Virginis Immaculatae. 
In Africa, natalis sanctorum..... 


Pridie Idus Februarii (12 Febb.). 

In Hetruria, apud Montem Senarium, sanctorum septem Fundatorum 
Ordinis Servorum beatae Mariae Virginis, qui post asperrimum vitae genus, 
meritis et prodigiis clari, pretiosam in Domino mortem obierunt. Quos 
autem in vita unus verae fraternitatis spiritus sociavit, et indivisa post 
obitum populi veneratio prosecuta est, Leo decimustertius una pariter 
sanctorum fastis accensuit. 

Barcinone in Hispania..... 


Quinto Idus Octobris (11 Oct.). 

Post elogium: Ucetiae, in Gallia Narbonensi, 8. Firmini, Ep. et Conf., 
ponatur: 

Calotii, in dioecesi Astensi, olim Papiensi, sancti Alexandri Sauli, Epi- 
scopi Confessoris, e congregatione Clericorum Regularium sancti Pauli, 
quem genere, virtutibus, doctrina et miraculis clarum Pius decimus sanc- 
torum fastis adscripsit. 

In Scotia, sancti Canici..... 


Decimoseptimo Kalendas Novembris (16 Oct.). 
Ad caleem, post verba:... ratum habuit et confirmavit: 
Muri, in Lucania, sancti Gerardi Majella Confessoris, laici professi con- 
gregationis sanctissimi Redemptoris, quem miraculis clarum Pius decimus 
Pontifex Maximus sanctorum albo accensuit. 


Sanctissimus Dominus noster Pius Papa X, referente infrascripto sacro- 
rum Rituum Congregationis Secretario, suprascripta elogia ita adprobata 
Martyrologio Romano suis locis respective inseri iussit, die 9 Septem- 
bris 1908. 


S. Carp. CRETONI, Praefectus. 


L. & S. 


t D. Panici, Archiep. Laodicen., Secretarius. 

DIARIUM ROMANAE CURIAE 


S. CONGREGAZIONE CONCISTORIALE 


NOMINE 

26 Febbraio 1909. — Mons. Alessandro Piquemal, con Bolla pontificia, é stato 
nominato Vescovo titolare di Tagora ed Ausiliare di Algeri; 

— Mons. Matteo de Oliveira Xavier, Vescovo di Coccino, con decreto conci- 
storiale da spedirsi per Bolla, é stato promosso alla sede metropolitana di Goa, 
eui é unito il Patriarcato ad honorem delle Indie Orientali; 

— Il Rev. D. Giuseppe Benedetto Martins Ribeiro, con decreto concistoriale 
da spedirsi per Bolla, é stato promosso alla sede cattedrale di Coccino. 

28 Febbraio. —Il Rev. D. Everardo Illigens, con decreto concistoriale da 
spedirsi per Bolla, ¢ stato nominato Vescovo titolare di Germaniciana ed Ausiliare 
di Miinster. 


S. CONGREGAZIONE DI PROPAGANDA FIDE 


NOMINE 

Il S. Padre, con Breve apostolico, si é degnato di nominare; 

13 Febbraio 1909. — Il Rio P. Giacinto Jalabert, della congregazione dello 
Spirito Santo, Vicario Apostolico della Senegambia e Prefetto Apostolico del 
Senegal, con il titolo vescovile di Telepte; 

—IJl Rmho P. Pio Doloring, deli’Ordine dei Predicatori, Arcivescovo di 
Porto di Spagna nelle Antille; 

— Ji Rmo P. Francesco Federico Linneborn, della congregazione della 
S. Croce, Vescovo di Dacca. 

15 Febbraio. — Mons. Pietro Giuseppe Hurth, rinunziatario della sede ve- 
scovile di Dacca, Vescovo titolare di Milopotamo. 


S. CONGREGAZIONE DEI RITI 


CONGREGAZIONE PREPARATORIA 
' 2 Marzo 1909.— Nel palazzo apostolico vaticano, con l’intervento degli 
Emi e Rmi Sig. Cardinali, dei Rimi Prelati officiali, Consultori e Teologi, si ¢ 
tenuta la Congregazione preparatoria per discutere il dubbio sopra l’eroismo delle 
virtt: della Ven. Maddalena, marchesa di Canossa, fondatrice dell’Istituto delle 
Figlie della carita di Verona. 

SEGRETERIA DI STATO 


NOMINE 


19 Febbraio 1909. — La Santita& di nostro Signore Pio PP. X, in vista della 
prossima canonizzazione dei beati Giuseppe Oriol e Clemente Hofbauer, con bi- 
glietti della Segreteria di Stato, si é degnata di costituire una Congregazione par- 
ticolare ad praecavendas et dirimendas controversias, composta dei seguenti 
Emi Signori Cardinali e Rmi Prelati: 

Sig. Card. Sebastiano Martinelli, Prefetto della 8S. Congregazione dei Riti; 

Sig. Card. Vincenzo Vannutelli, Vescovo di Palestrina; 

Sig. Card. Francesco Satolli, Vescovo di Frascati; 

Sig. Card. Mariano Rampolla del Tindaro; 

Sig. Card. Girolamo Maria Gotti; 

Sig. Card. Domenico Ferrata; 

Sig. Card. Beniamino Cavicchioni. 

Mons. Diomede Panici, Segretario della S. Congregazione dei Riti; 

Mons. Pietro Piacenza; 

Mons. Alessandro Verde; 

Mons. Francesco Riggi; 

Mons. Angelo Mariani. 

— La stessa Santita Sua, attesa la suddetta canonizzazione, con altri bigliet- 
ti della Segreteria di Stato si é parimenti degnata di nominare l’Emo Sig. Card. 
Sebastiano Martinelli, Procuratore della medesima canonizzazione, e Mons. 
Giuseppe De Bisogno, Presidente dei Postulatori delle cause di beatificazione. 

Il 8. Padre, con Breve apostolico, si 6 degnato di nominare: 


Vescovi Assistenti al Soglio pontificio: 
22 Gennaio 1909.— Mons. Carlo Csiky, Vescovo di Vacia. 
31 Gennaio. — Mons. Paolo Emilio Giuseppe Henry, Vescovo di Grenoble. 
Protonotari Apostolici ad instar: 
28 Febbraio 1909.—TIl Rev. D. Antonio Niermann, della diocesi di Davenport. 


— Il Rev. D. Pietro Ryan, della medesima diocesi. 


Prelati domestici: 


1 Febbraio 1900. — Mons. Giuseppe Butt, dell’archidiocesi di Westminster. 
10 Febbraio. —Tl Rev. D. Abele Bazan, della diocesi di Cordova. 

11 Febbraio. — Ii Rev. D. Francesco Hartleib, della diocesi di Baker-City. 
12 Febbraio. Il Rev. D. Giovanni Rospisil, dell’archidiocesi di Olmitz; 
—Il Rev. D. Vincenzo Cesar, della medesima archidiocesi. 

19 Febbraio. — Mons.Francesco Gossmann, della diocesi di Vacia; 

— Il Rev. D. Stefano Buesek, della medesima diocesi. 

ONORIFICENZE 


Il Santo Padre, con biglietto della Segreteria di Stato, si @ degnato di con- 
ferire le seguenti onorificenze: 


Il Cavalierato dell’Ordine di S. Gregorio Magno (classe civile) al Sig. Guglielmo 
Franchi, ed al Sig. Mariano P. del Pobil y Martynez de Medinilla. 

Il Cavalierato dell’Ordine di S. Silvestro al Sig. Ing. Salvatore Parisi, al 
Sig. Pietro Fiaschetti, al Sig. Giuseppe Perez y Soria, ed al Sig. Francesco Ma- 
gules y Palacio. 

La Commenda dell’Ordine di S. Gregorio Magno al Sig. Carlo Fedeli, professore 
all’ Universita di Pisa, ed al Sig. Saverio Gil y Becerril. 

Le Insegne dell’Ordine della Milizia aurata al Sig. Claudio Lopez, marchese 
di Comillas. 

La Croce pro Ecclesia et Pontefice: 

Al Rev. D. Manuel Pinilla y Sanchez; 

Al Sig. Francisco Fernandes y Garcia; 

» Antonio M. Vives y Orts; 

» Francisco Moret y Garcia; 

» José Lopez y Navas; 

» Francisco Bosch y Lozano; 

» Emilio Melendez y Castaneda; 
» Joaquin Mugnoz y Beato; 

» Antonio Ferrer y Cajigal. 


La Medaglia Benemerenti: 

Al Sig. David Hernandez y Sanchez; 
» Carlos Criwell y Navarro; 
» Bernardo Lizaur y de la Calle; 
» Jean Sollevilla y Santa Olalla; 
» Rafael Marenco y Crusoe; 
» Luis Matias y Garcia. 


MAGGIORDOMATO DI SUA SANTITA 
NOMINE 
La Santita di nostro Signore, con biglietto di S. E. Riha Mons. Maggior- 
domo, si é degnata di nominare: 
Camerieri segreti soprannumerari: 
Il Rev. D. Antonio Bartoloni, della diocesi di Cariati; 
»  » Venceslao Sitte, della diocesi di Leitmeritz; 
» » Spiridione Pensa, della diocesi di Malta. 

Cameriere @onore in abito paonazzo: 


Il Rev. D. Alfredo Miotti, della diocesi di Como. 


Cameriere @onore extra Urbem: 
Il Rev. D. Giuseppe Biagio Maria de Souza, dell’archidiocesi di Bombay. 


Cappellano d’onore extra Urbem: 
Il Rev. D. Alessandro Fava, della diocesi di Borgo 8S. Donnino. 


Camerieri d’onore di spada e cappa soprannumerari: 


Il Sig. Luigi Gargia Pimentel, della diocesi di Cuernavaca; 
» Emanuele Amor, della medesima diocesi. 


NECROLOGIO 


3 Febbraio 1909. —S. E. Ria il Sig. Card. Serafino Cretoni, Prefetto della 
S. Congregazione dei Riti. 

26 Febbraio. —S. E. Riha il Sig. Card. Ciriaco Maria Sancha y Hervas, 
Arcivescovo di Toledo, e Patriarca delle Indie Occidentali. 


5 Gennaio 1909.— Mons. Bernardo Mac Quaid, Vescovo di Rochester. 

15 Gennaio. — Mons. Vincenzo Ricotta, Vescovo di S. Marco e Bisignano. 

25 Gennaio — Mons. Giacomo Zubiria y Manzanera, Arcivescovo di Durango. 

6 Febbraio 1909.— Mons. Giacomo Arcangeli, Vescovo di Asti; 

— Mons. Michele Arcangelo Pirone, Vescovo di Nusco. 

13 Febbraio. — Mons. David Camilli, Vescovo di Fiesole. 

27 Febbraio. — Mons. Vittore Giovanni Giuseppe Maria van den Branden 
de Reeth, Arcivescovo titolare di Tiro. 

2 Marzo 1909. — Mons. Giuseppe Gelli, Vescovo di Volterra. 

3 Marzo. — Mons. Fiorenzo Edoardo Fontecilla, Vescovo di La Serena. 

5 Marzo. — Mons. Riccardo Owens, Vescovo di Clogher. 


8 Gennaio 1909. — Mons. Lodovico Grabinski, Segretario della S. Congre- 


gazione Cerimoniale. 
31 Gennaio. — Mons. Achille Martini, Uditore della S. Rota Romana. 


23 Febbraio 1909. — Mons. Giovanni Battista Costa, Protonotario Aposto- 
lico partecipante. 

